Na osnovu člana 32v Zakona o nevladinim organizacijama („Službeni list CG“, br. 39/11 i 37/17)*,* a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2022. godini („Službeni list CG“, br. 24/2022) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs („Službeni list CG“, br. 14/18*),* Komisija za raspodjelu sredstava za finansiranje projekata/programa nevladinih organizacija obrzovana rješenjem br. 04-312/22-520/2 od 01.06.2022. godine, Uprave za bezbjednost hrane, veterinu i fitosanitarnih poslova u oblasti zaštite dobrobiti životinja, objavljuje

**J A V N I K O N K U R S**

**„Unapređenje uslova zaštite dobrobiti životinja u skloništima za napuštene kućne ljubimce“ za finansiranje projekata/programa nevladinih organizacija u oblasti zaštite dobrobiti životinja za 2022. godinu**

Pozivaju se nevladine organizacije koje imaju kapacitete i iskustvo da prijave projekte/programe na ovaj konkurs kojim mogu doprinijeti realizaciji prioriteta utvrđenih Sektorskom analizom iz 2022. godine; Zakonom o zaštiti dobrobiti životinja *(„Službeni list CG“, br. 14/08 i 47/15)*; i Pravilnikom o uslovima koje treba da ispunjavaju pansioni i skloništa za napuštene životinje *(„Službeni list CG“, br. 28/15);*

**Strateški ciljevi** čijem će ostvarenju doprinijeti projekti/programi nevladinih organizacija u 2022. godini su kreiranje održivog programa za humano postupanje, upravljanje i kontrolu populacije pasa vezano za izradu lokalnih planova, unapređenje uslova u postojećim skloništima za napuštene/izgubljene životinja, prmocija udomljavanja, kao i unapređenje uslova zaštite dobrobiti napuštenih životinja(kućnih ljubimaca).

**Prioritetni problemi** u oblasti zaštite dobrobiti životinja, koji se planiraju rješavati finansiranjem projekata/programa nevladinih organizacija su unaprijeđenje tehničkih uslova u skloništima za napuštene životinje (kućne ljubimce) upisanih u registar koji vodi Uprava; nastavak edukacije/promocije odgovornog vlasništva na osnovu kampanje *„Drug iz snova, a bez krova“*  i smanjenje i optimizacija populacije napuštenih pasa kroz povećanje broja udomljenih pasa.

**Ciljne grupe** su nevladine organizacije koje djeluju u **oblasti zaštite dobrobiti životinja**.

**Aktivnosti nevladine organizacije** („Prihvatljive aktivnosti za finansiranje“), koje će doprinijeti ostvarenju strateških ciljeva zaštite dobrobiti životinja koji će biti sproveden kroz program koji može da uključi neke od sledećih komponenti:

* Tehničko i infrastrukturno unapređenje uslova u skloništima za napuštene životinje (kućne ljubimce), koji djeluju samostalno ili u saradnji sa lokalnom upravom i koji su upisani u registar koji vodi Uprava;
* poboljšanje zaštite dobrobiti napuštenih kućnih ljubimaca - pasa i mačaka u registrovanim skloništima kroz aktivnosti socijalizacije i druge aktivnosti čime se povećavaju šanse za njihovo udomljavanje.

Ukupan iznos sredstava koja se mogu raspodijeliti ovim konkursom je: ***30.000,00€****.*

**Najnižiji iznos** sredstava koji se može dodijeliti pojedinom projektu/programu je ***3.000€****,* a **najviši *6.000,00€*.**

**Rok realizacije projekta je 31.12.2022. godine.**

Na ovaj konkurs nevladina organizacija može prijaviti najviše 2 projekata/programa, ali joj se mogu dodijeliti sredstva samo za jedan projekat/program. Ta nevladina organizacija može biti i partner na samo jednom projektu/programu u okviru ovog javnog konkursa.

Prijavu projekta/programa na ovaj konkurs **može podnijeti nevladina organizacija koja je:**

a) **upisana u Registar** nevladinih organizacija;

b) kroz ciljeve i djelatnosti **u Statutu, definisala oblast od javnog interesa iz ovog**

 **konkursa kao oblast svog djelovanja;**

c) predala poreskom organu prijavu za prethodnu fiskalnu godinu (bilans stanja i bilans

 uspjeha).

**Raspodjela sredstava iz ovog konkursa vrši se na osnovu sljedećih kriterijuma:**

1. doprinos prijavljenog projekta, odnosno programa ostvarivanju javnog interesa i

realizaciji strateških ciljeva u određenoj oblasti;

2) kvalitet prijavljenog projekta, odnosno programa;

3) kapacitet nevladine organizacije da realizuje prijavljeni projekat, odnosno program;

4) transparentnost rada nevladine organizacije.

**Bodovanje projekata**, odnosno programa prema navedenim kriterijumima, vršiće se prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa (“Službeni list CG“, br.13/18), a svaki projekat će bodovati po dva nezavisna procjenjivača, koji moraju obrazložiti dodijeljene bodove po svakom mjerilu.

**Rok za podnošenje prijava** na ovaj konkurs je 30 dana od dana objavljivanja, odnosno **zaključno sa 08.07.2022. godine do 14 časova.**

**Prijava projekta/programa dostavlja se isključivo na obrascu propisanom Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18)**,** a koji je dostupan i na internet stranici Ministarstva finansija <https://www.gov.me/mif>

Uz prijavu na ovaj konkurs, nevladine organizacije su dužne dostaviti**:**

• fotokopiju rješenja o upisu u registar NVO;

• fotokopiju dijela statuta u kome su definisani ciljevi i djelatnost, odnosno oblast

 djelovanja NVO;

• fotokopiju akta o podnesenoj prijavi za prethodnu fiskalnu godinu poreskom organu

 (bilans stanja i bilans uspjeha).

**Prijavu sa potrebnom dokumentacijom, uključujući i CD treba poslati isključivo poštom na sljedeću adresu:**

Uprava za bezbjednost hrane, veterinu i fitosanitarne poslove,

Ul. Serdara Jola Piletića br. 26, 81000 Podgorica

sa napomenom:

**NE OTVARATI - prijava na Javni konkurs br. 003/1-312/22-2237**

pod nazivom

**J A V N I K O N K U R S**

**„Unapređenje uslova zaštite dobrobiti životinja u skloništima za napuštene kućne ljubimce“ za finansiranje projekata/programa nevladinih organizacija u oblasti zaštite dobrobiti životinja za 2022. godinu**

U razmatranje će biti uzeti samo projekti/programi **koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.**

**Pitanja u vezi ovog konkursa** mogu se postaviti elektronski na adrese:

vesna.radusinovic@ubh.gov.me i ivan.ivanović@ubh.gov.me

**najkasnije do 07.07.2022. godine.**

Komisija za raspodjelu sredstava će **u roku od 15 dana od dana završetka ovog konkursa**, na internet stranici Uprave za bezbjednost hrane, veterinu i fitosanitarne poslove i portalu e-uprave **objaviti listu nevladinih organizacija koje nijesu dostavile urednu i potpunu prijavu**, uz ukazivanje na utvrđene nedostatke koji se odnose na prijavu, odnosno

potrebnu dokumentaciju.

**Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.**

 **Predsjednica komisije**

**Vesna Radusinović**

**Broj: 003/1-312/22-2237**

**Podgorica, 06.06.2022. godine**